google/wiki40b huggingface dataset:
Myrtle Mengerang

Latar belakang

Nama keluarga Myrtle tidak diketahui. Beliau ialah hantu seorang pelajar sihir berdarah Muggle. Myrtle terbunuh lima puluh tahun sebelum peristiwa yang sama menggemparkan Hogwarts sekali lagi. Myrtle telah didedahkan sering dibuli ketika di sekolah, lantas menyebabkan dia sering kelihatan murung dan berada di tandas perempuan aras dua untuk menangis. Kebetulan juga, pintu masuk Bilik Rahsia berada di bilik air yang sama. Pada satu ketika, Myrtle bersembunyi untuk mengelakkan diri daripada Olive Hornby, rakan yang selalu mengusiknya, Bilik itu terbuka dan basilisk Tom Riddle menjelma menyebabkan Myrtle terkorban.
Selepas kematian, Myrtle menghantui Olive ke mana sahaja dia pergi. Olive kemudiannya membuat aduan kepada Kementerian Sihir, yang mengarahkan Myrtle kembali ke Hogwarts. Sejak itu, Myrtle sering berada di tandas itu.
Tidak seperti hantu Hogwarts lain, Myrtle tidak beberapa bersosial, sangat terasa apabila dikatakan bahawa dia telah mati (dan hampir semua perkara sekali). Dia amat murung, mengerang (dia mengatakan bahawa dia sering memikirkan tentang kematian sepanjang masa) dan marah terhadap apa sahaja perkara yang dirasakannya boleh membawa kepada penghinaanya (walaupun bukan itu yang orang lain fikirkan). Erangan dan keluhannya menyebabkan masalah perpaipan dan pembentungan di tandas itu. Myrtle kadang-kala sering berada di paip bengkok berbentuk U dan kadang-kala dipam ke tasik dengan segala kotoran tandas di dalamnya.
Kepentingan watak Myrtle dalam Harry Potter dan Bilik Rahsia ialah membantu Harry Potter, Ron Weasley dan Hermione Granger mengetahui tentang raksasa di dalam Bilik Rahsia.
Myrtle juga membantu Harry dalam tugasan kedua Kejohanan Ahli Sihir Trio, dalam Harry Potter dalam Piala Api. Myrtle jugalah yang memberitahu Harry bagaimana menyelesaikan teka-teki telur emas yang diperolehinya dalam tugasan pertama, iaitu dengan membuka telur itu di dalam air.
Myrtle jelas berminat akan Harry, iaitu satu-satunya orang yang dijemput berkongsi tandas dengannya jika terbunuh.
Dalam Harry Potter dengan Putera Berdarah Kacukan, dia muncul dan berbaik dengan Draco Malfoy yang risau akan tugas yang diberikan Lord Voldemort.
God Save Our Solomon Islands

God Save Our Solomon Islands (Tuhan selamatkan Pulau Solomon kita) adalah lagu kebangsaan Kepulauan Solomon dan diperkenalkan pada 1978 sejurus selepas kemerdekaan negara tersebut. Lirik dikarang oleh Panapasa Balekana dan Matila Balekana, dan muzik oleh Panapasa Balekana.

Lirik

God Bless our Solomon Islands from shore to shore

Bless all our people and all our lands

With your protecting hand

Joy, Peace, Progress and Prosperity

That men shall brothers be, make nations see

our Solomon Islands, our Solomon Islands

Our nation Solomon Islands

Stands forever more.

Terjemahan

Tuhan selamatkan Pulau Solomon kami, dari pantai ke pantai

Rahmati rakyat dan tanah kami

Dengan perlindunganMu

Bahagia, Aman, Maju dan Mewah

Manusia semua bersaudara, biar semua negara melihat

Pulau Solomon kami, Pulau Solomon kami,

Negara kami Pulau Solomon,

Berdiri untuk selama-lamanya.
La Charmée

La Charmée ialah komun di jabatan Saône-et-Loire dan di kawasan Bourgogne di timur Perancis.
Calahorra

Calahorra merupakan sebuah bandar dan kawasan perbandaran yang terletak di Sepanyol dalam wilayah La Rioja.
Chrzanów

Chrzanów merupakan sebuah bandar raya yang terletak di wilayah Poland Kecil, Poland.
Stan Lee

Kematian

Beliau telah meninggal dunia pada hari Isnin, 12 November 2018 di Pusat Kesihatan Cedars-Sinai, Los Angeles setelah digegaskan ke sana dari kediamannya di Hollywood Hills pada awal pagi akibat masalah kesihatan. Kematian beliau diumumkan oleh anak perempuan beliau, Joan Celia (J. C.) Lee, dan turut disahkan oleh wakil anak perempuannya, Kirk Schenck. Beliau meninggalkan dua orang anak perempuan.
Beliau telah mengumumkan bahawa beliau menghidap radang paru-paru sejak awal tahun 2018 dan pernah digegaskan ke hospital pada awal Februari tahun tersebut kerana kesesakan nafas dan denyutan jantung tak tetap, namun jurucakap beliau mengatakan beliau berkeadaan baik.
Kematian beliau diikuti oleh penghormatan yang diberikan oleh peminat-peminatnya dan juga bintang ternama melalui laman media sosial.
Serang, Cimalaka

Poskod

Poskod yang digunakan di Serang adalah 45353. Terdapat buah desa di dalam daerah kecamatan Cimalaka.
Burung Sintar Belacan

Ciri-ciri

Burung Sintar Belacan ialah haiwan yang tergolong dalam golongan benda hidup, alam : haiwan, filum : kordata, sub-filum : bertulang belakang (vertebrata), kelas : burung. Burung Sintar Belacan adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Sintar Belacan tidak bergigi.

Pembiakan

Burung Sintar Belacan membiak dengan bertelur. Telur Burung Sintar Belacan bercangkerang keras.
Hideki Tōjō

Pusaka

Makam peringatan Tojo terletak di sebuah kuil di Hazu, Aichi, dan beliau juga antara yang diabadikan dalam Kuil Yasukuni yang penuh kontroversi. Tojo meninggalkan sebilangan keturunannya, termasuk cucu perempuannya, Yuko Tojo, seorang aktivis sayap kanan dan calon harapan politik yang mendakwa bahawa perang Jepun merupakan perang pertahanan diri dan adalah tidak adil bagi datuknya untuk didapati sebagai seorang penjenayah perang Kelas A. Anak lelaki kedua Tojo, Teruo Tojo, yang mereka pesawat pejuang dan penumpang ketika dan selepas perang, kemudiannya berkhidmat sebagai seorang eksekutif di Mitsubishi Heavy Industries.
Gandu, Dawuan

Poskod

Poskod yang digunakan di Gandu adalah 45453. Terdapat buah desa di dalam daerah kecamatan Dawuan.
Ilyas bin Haji Din

Penglibatan awal

Beliau dilahirkan di Alor Setar, Kedah pada 12 Mac 1951 dan menerima pendidikan awal di Kolej Sultan Abdul Hamid, Alor Setar. Setelah itu beliau meneruskan pengajian di Maktab Tentera Diraja, Sungai Besi. Pada tahun 1969, beliau menyertai TLDM dan dihantar mengikuti latihan di Britannia Royal Naval College, Darmouth. Beliau tamat latihan pada Januari 1972.
Saint-Cyr-en-Talmondais

Saint-Cyr-en-Talmondais ialah sebuah komun di jabatan Vendée di wilayah Pays de la Loire barat Perancis.
Medan Maimun, Medan

= Penduduk

Pada tahun 2001, kecamatan ini mempunyai penduduk seramai 48,995 orang. Luasnya adalah 2.98 km² dan kepadatan penduduknya adalah 16,441,28 orang/km².

Pelancongan

Di Kecamatan Medan Maimun ini terdapat bangunan peninggalan sejarah kejayaan Kesultanan Deli masa dahulu iaitu Istana Maimun yang terletak di Kelurahan Sukaraja.

Industri

Walaupun bukan sebagai daerah pusat industri, di Kecamatan Medan Maimun ini juga terdapat beberapa Industri sebagai potensi dan produk unggulan, seperti konveksi pakaian jadi, roti bika Ambon, anyaman rotan, perabot rumah tangga dari kayu, sepatu, syrup marquisa dan kerupuk.
Adilla Idris

Adilla Idris atau nama sebenarnya Fadzilah binti Idris merupakan penyanyi popular Malaysia yang aktif dalam dunia rakaman lagu-lagu berentak keroncong. Mula menceburi bidang seni pada tahun 1992, dan pernah mengecap populariti tersendiri pada pertengahan 90an beliau kini digelar "Ratu Keronchong Malaysia" kerana arah muziknya kepada rentak nusantara tersebut.

Biografi

Sejarah nyanyian Adilla tidak bermula di mana-mana rancangan atau pertandingan nyanyian. Sebaliknya, kehadiran Adilla diketengahkan oleh abangnya, Jari – komposer yang menonjol dan mempunyai nama yang besar pada era 90an. Bermula dengan mengikuti ayahnya ke majlis persembahan muzik, Adilla diajar pula oleh ayahnya tentang selok-belok ilmu nyanyian sebelum diberi kepercayaan melakukan persembahan dan mengikuti pelbagai pertandingan nyanyian di sekitar Johor Bahru. Tamat sahaja persekolahan, dia terus dibawa oleh Jari ke Kuala Lumpur untuk mengembangkan dan mengetengahkan bakat nyanyiannya. Nasibnya baik, Adilla telah dilamar oleh SCS, sekali gus mengikatnya sebagai artis rakaman.
Adilla memulakan karier nyanyian sekitar 90an. Namanya dikenali ramai menerusi “Medley Popular 94” yang dikeluarkan oleh syarikat rakaman Suara Cipta Sempurna (SCS). Biarpun sekadar menyanyikan semula barisan hits popular artis lain, namun kredibilitinya sebagai penyanyi tetap diiktiraf dan mendapat perhatian dalam industri.Kegemilangan nama Adilla dilihat meningkat naik pada pertengahan era 90an. Dirinya pernah mendapat liputan yang meluas dari media setelah terpilih sebagai finalis Anugerah Juara Lagu 1994 mengantikan Kumpulan Iklim menerusi lagu "Bukan Aku Tak Cinta" (yang turut dirakamkan semula oleh Adilla dalam bentuk akustik keronchong) dan layak ke Anugerah Juara Lagu 1996  menerusi lagunya sendiri yang berjudul "Janji Seorang Kekasih". Walaupun gagal mendapatkan sebarang kemenangan namun pencalonan tersebut sedikit sebanyak berjaya meletakkan namanya setanding dengan penyanyi-penyanyi popular lain yang ada pada ketika itu.
Sungguhpun diajar dengan pelbagai jenis genre muzik, namun kesesuaian suara dan minat yang mendalam terhadap keroncong telah menyebabkan Adilla memilih dan menyanyikan lagu-lagu dari jenis muzik tersebut.
Jam masjid

Jam masjid adalah salah satu kompenen kepada aset harta kepunyaan sesuatu masjid. Bagi sesetengah institusi masjid, jam masjid merupakan unsur penting yang perlu ada dalam balai solat utama masjid, tujuannya adalah untuk menunujukkan bahawa jam merupakan simbol kepada ketaatan hamba (umat Islam) kepada Penciptanya serta simbol bahawa ajaran Islam yang diamati dinihari amat mementingkan ketepatan waktu dan nilai waktu kehidupan dalam sehari-harian. Kepentingan waktu adalah seperti mana yang digambarkan dalam al-Quran dalam surah Al-‘Asr.
Pada masa ini kebanyakan jam masjid diletakkan dengan cara melekatkan/menggantungkan jam dinding pada dinding utama masjid (biasanya di atas mihrab Imam). Atau menampalkan jam dinding pada setiap bucu ruangan Masjid. Atau menggunakan teknologi jam berwaktu solat sama ada jam itu dari jenis elektronik ataupun antik, jam itu biasanya diletakkan dibahagian kanan dinding mihrab Imam.
Sekolah Jenis Kebangsaan (T) Durian Tunggal

Sejarah

Sekolah ini ditubuhkan pada 02.10.1946 bersama dengan hari kelahiran Bapa Kemerdekaan Negara India mendiang Mahatma Ghanti. Ahli-ahli jawatankuasa parti Kongres Cawangan Duria Tunggal pada masa itu berusaha untuk mendirikan sebuah sekolah pondok dengan 20 orang murid dan seorang guru bernama En. V. P. Palaniandy.
Pada peringkat awal sekolah ini dimulakan disebuah rumah kepunyaan Murugappan Chettier dengan sewa RM3.00 sebulan selama 3 tahun. Kemudian pada 10.10.1949 sekolah ini dipindahkan ke suatu bangunan baru kepunyaan seorang cina.
Dengan usaha sama jawatankuasa MIC dan seorang pegawai hal ehwal buruh di Jabatan Buruh Melaka En. Narayanan telah mendirikan satu bagi sekolah ini. Bagi usaha ini beberapa orang tempatan dan orang berkenamaan seperti En. C.M. Seth, Pengelola Sekolah Tamil Melaka En. S. Jesudason, keluarga Kochappan Nair dan YAB Ketua Menteri Melaka En. Ghaffar Bin Baba telah memainkan peranan penting untuk menjayakan projek ini. Dalam tahun 1961 sebuah tapak tanah dengan luas 1a.1r.06p telah diberikan kepada kerajaan oleh mendiang V.P. Palaniandy pengasas dan Guru Besar sekolah ini. Kerajaan telah mendirikan tiga buah bilik darjah.

Objektif

-Meningkatkan kemahiran murid dalam mencapai maklumat -Membolehkan murid melaksanakan pembelajaran kadar kendiri, terarah kendiri dan akses kendiri dengan lebih berkesan -Meningkatkan penggunaan dan penguasaan kemahiran ICT murid untuk pembelajaran

Visi

- Melahirkan insan yang berinformasi. - Mencanai minda bestari. - Membentuk warga sekolah berilmu dan berkualiti.

Misi

Melaksanakan pembelajaran kadar kendiri, terarah kendiri dan akses kendiri dengan media teknologi terkini secara berkesan

Pencapaian

Anugerah 5 Bintang SSQS
Felda Bukit Batu

Felda Bukit Batu merupakan sebuah kawasan penempatan FELDA yang terletak di Daerah Kulai, Johor, Malaysia.
Abd-al-Dar bin Qusai

Perebutan kepemimpinan

Keturunannya yang disebut Bani 'Abd al-Dâr berkuasa sehinggalah era pemerintahan kota suci Makkah oleh anak 'Abd al-Dâr, setelah itu terjadilah tuntutan agar tampuk kekuasaan dialihkan kepada Bani 'Abd al-Manâf, bermula oleh anak 'Abd al-Manâf bin Qusai iaitu Hâsyim bin 'Abd al-Manâf.
Akhirnya tampuk kekuasaan tersebut diberikan kepada Bani 'Abd al-Manâf yang dipimpin oleh Hâsyim bin Abd' al-Manâf. Mengikut ikatan perjanjian, keturunan 'Abd al-Dâr iaitu Bani 'Abd al-Dâr hanya berhak memegang kunci Kaabah sekaligus bertanggungjawab memelihara Kaabah sehingga hari ini dengan identiti baru dikenali Bani Syaibah. Serta Bani 'Abd al-Dâr juga mempunyai hak-hak mereka yang lain, dan tempat tinggal mereka harus diteruskan fungsinya sebagai Dar an-Nadwah atau Rumah Majlis. Sedangkan Bani 'Abd al-Manâf berhak menetapkan pajakan serta menyediakan makanan dan minuman bagi para jemaah Haji.
Amina J. Mohammed

Kehidupan

Amina Mohammed dilahirkan di Gombe, timur laut Nigeria, pada 1961, anak kepada seorang veterinar Nigeria dan jururawat British. Beliau adalah anak sulung kepada 5 orang adik beradik.

Karier

Amina Mohammed meletak jawatan daripada Majlis Eksekutif Persekutuan Nigeria pada 24 Februari 2017. sebelum ini, Amina Mohammed adalah pemain utama dalam proses pembangunan Pasca 2015, yang berkhidmat sebagai Penasihat Khas kepada Setiausaha Agung Ban Ki-moon pada perancangan pembangunan Pasca 2015. Dalam peranan ini, beliau bertindak sebagai orang tengah antara Ketua Setiausaha, Panel Tinggi Orang Cemerlang (HLP), dan Perhimpunan Agung Kumpulan Kerja Terbuka (OWG), serta pihak berkepentingan lain.
Sebelum ini, Amina berkhidmat sebagai Pengasas dan Ketua Pegawai Eksekutif Pusat Penyelesaian Dasar Pembangunan dan sebagai Profesor Adjunct untuk program Amalan Pembangunan Sarjana di Universiti Columbia. Sebelum ini, beliau bertindak sebagai Pembantu Kanan Khas kepada Presiden Nigeria mengenai Matlamat Pembangunan Milenium selepas berkhidmat dengan tiga presiden dalam tempoh enam tahun. Pada tahun 2005, beliau didakwa dengan penyelarasan dana bantuan hutang Nigeria ke arah pencapaian MDGs. Dari tahun 2002-2005, Amina menyelaraskan Pasukan Petugas untuk Pendidikan dan Jantina bagi Projek Milenium PBB.
Terdahulu dalam kerjayanya, Amina Mohammed adalah Pengasas dan Pengarah Eksekutif Konsortium Afri-Projek, firma jurutera dan jurukur kuantiti pelbagai disiplin. Beliau juga bekerja dengan firma kejuruteraan arkitek Archcon Nigeria dalam hubungan dengan Norman dan Dawbarn, UK.
Pada tahun 1991, Amina Mohammed mengasaskan Afri-Projek Konsortium, sebuah firma Jurutera dan Juruukur Bahan pelbagai disiplin, dan dari 1991 hingga 2001, beliau adalah Pengarah Eksekutifnya. Antara 1981 dan 1991, beliau bekerja dengan Archcon Nigeria dalam hubungan dengan Norman dan Dawbarn United Kingdom.
Pada tahun 2017, Amina dituduh terlibat dalam penipuan China dalam pengimportan rosewood Nigeria yang terancam secara haram semasa beliau berkhidmat sebagai Menteri Alam Sekitar Nigeria. Kerajaan Nigeria menafikan tuntutan tersebut.

Anugerah

Amina Mohammed menerima anugerah National Honours Award of the Order of the Federal Republic pada 2006.
Sangaré Niamoto Ba

Kehidupan

Ba dilahirkan di Bamako pada 1955. Beliau melanjutkan pelajaran beliau ke Universiti Cheikh Anta Diop di Dakar.
Beliau menyertai kementerian di Mali pada 1982.
Pada 2009, beliau menjadi Setiausaha Agung di Kementerian Ekonomi dan Kewangan. Pada tahun 2011, beliau diminta untuk memimpin Kementerian Industri, Pelaburan dan Perdagangan. Beliau adalah seorang menteri sehingga tahun 2012.

Keluarga

Beliau telah berkahwin dan mempunyai 4 orang anak.
Mohizam Shah Dawood Shah

Karier

Mohizam Shah telah bermain untuk pasukan PKNS FC selama tujuh tahun. Pada tahun 2010 Mohizam berpindah ke kelab Sime Darby FC, yang pada masa itu bermain di Liga FAM Malaysia 2010. Beliau membantu kelab itu menjuarai liga pada tahun itu dan seterusnya naik ke Liga Perdana Malaysia 2011. Pada April 2013, Mohizam berpindah pula ke kelab Felda United FC yang bermain di Liga Super Malaysia 2013.
Mohizam juga telah bermain untuk pasukan bolasepak Universiti Putra Malaysia semasa zaman universiti beliau, dan telah bermain untuk kejohanan antara universiti.

Pasukan kebangsaan

Mohizam telah dipanggil ke pasukan bola sepak kebangsaan Malaysia pada awal tahun 2006, untuk perlawanan persahabatan menentang pasukan kelab PDRM FA dan jelajah 2 perlawanan persahabatan ke New Zealand menentang pasukan bola sepak kebangsaan New Zealand. Dalam perlawanan menentang PDRM FA, Mohizam telah menjaringkan gol, walau bagaimanapun beliau tidak dipilh untuk siri jelajah perlawanan antarabangsa kelas-A menentang New Zealand.
Mohizam juga telah dipilih dalam skuad universiti Malaysia di Sukan Universiti Asean 2008 di Kuala Lumpur.
Bentuk Backus–Naur

Bentuk Backus–Naur (juga dikenali sebagai BNF, Formalisme Backus–Naur, Bentuk Backus Normal, atau Bentuk Panini–Backus) ialah metasintaksis yang digunakan untuk menyatakan tatabahasa bebas konteks, iaitu cara formal untuk menghuraikan bahasa formal.
BNF digunakan secara meluas sebagai notasi tatabahasa untuk bahasa pengaturcaraan, set arahan, dan protokol komunikasi, serta juga sebagai notasi untuk mewakili bahagian tatabahasa bahasa sejadi, umpamanya meter dalam puisi Sanskrit. Kebanyakan buku teks tentang teori bahasa pengaturcaraan dan/atau semantik mendokumenkan bahasa pengaturcaraan dalam BNF. Terdapat banyak perluasan dan kelainan BNF.

Pengenalan

Setiap tentuan BNF ialah satu set petua terbitan yang ditulis seperti berikut

 <simbol> ::= __sebutan__
di mana <simbol> adalah bukan terminal, dan __sebutan__ terdiri daripada satu atau lebih jujukan simbol; jujukan yang lebih banyak dipisahkan oleh bar menegak, '|', menandakan pilihan, secara keseluruhan adalah pengganti yang mungkin bagi yang di sebelah kiri. Simbol yang yang tidak pernah muncul di sebelah kiri adalah terminal. Sebaliknya, simbol yang ada di sebelah kiri adalah bukan terminal dan sentiasa terkurung di dalam <>.
'::=' bermakna simbol yang di sebelah kiri mesti digantikan dengan sebutan di sebelah kanan.
Filem The Ice Pirates

Pelakon

Filem ini turut disertai oleh beberapa orang pelakon terkenal, antaranya adalah Robert Urich, Mary Crosby, Michael D. Roberts

Ringkasan

Di masa hadapan, air merupakan bahan yang paling berharga. Dua lanun angkasa ditangkap, dijual kepada seorang puteri.
Filem ini berlangsung pada masa hadapan yang jauh di mana air tidak mencukupi dan dicatu sehingga ia dianggap sebagai bahan sangat berharga, kedua-dua sebagai satu komoditi dan sebagai mata wang dalam bentuk kiub air batu. Kuil Mithra mengawal air dan mereka memusnahkan dunia yang mempunyai air semula jadi meninggalkan galaksi hampir kering. Para lanun mendedikasikan hidup mereka untuk menyerang kapal-kapal dan merampas ais dari simpanan kargo untuk mencari rezeki.
Jason (Robert Urich) adalah pemimpin sekumpulan lanun yang menyerbu sebuah penjajap Templar untuk air batu, dan menemui seorang puteri yang cantik (Mary Crosby) dalam pod stasis. Dia memutuskan untuk menculiknya, membangunkannya, dan membimbangkan Templar. Jason dan lanunnya melarikan diri, tetapi dikejar oleh kapal Templar. Jason membiarkan beberapa orang anak kapalnya, Maida (Anjelica Huston) dan Zeno (Ron Perlman), melarikan diri manakala Roscoe (Michael D. Roberts) tinggal untuk membantu Jason. Dia ditangkap. Semasa penangkapan mereka, mereka bertemu Killjoy (John Matuszak) seorang yang telah berpura-pura sebagai sami untuk mengelak daripada perhambaan. Jason dan Roscoe dihukum menjadi hamba, satu proses yang merangkumi pengasian. Roscoe dan Jason dikecuali dari pengasian oleh puteri, yang telah mengambil minat di dalamnya. Princess Karina membeli mereka sebagai hambanya, untuk bekerja sebagai kakitangan semasa parti itu. Petang itu, mereka telah bersatu semula dengan Killjoy (menyamar sebagai robot). Jason, Karina, Roscoe, Killjoy dan Nanny berjaya meninggalkan planet ini sebelum Pemerintah Tertinggi (John Carradine) tiba untuk menangkapnya.
Princess Karina adalah manja, dan dia mengupah Jason supaya dia boleh mencari bapanya, yang dilaporkan hilang ketika mencari sebuah planet dengan air. Terdapat khabar angin bahawa dia menemuinya dan pihak Templars akan melakukan apa sahaja untuk menyimpan rahsia untuk mengekalkan kuasa. Di planet berikutnya, Jason dan Roscoe tidak perlu lagi bersatu semula dengan rakan-rakan lanun mereka, Maida dan Zeno. Mereka meneruskan untuk mencari planet yang "hilang" yang mengandungi sejumlah besar air. Planet ini perlu didekati pada sudut tertentu atau kapal itu akan terperangkap dalam masa selama-lamanya. Laluan ini nampaknya mengandungi beberapa jenis gangguan masa sebenar atau ilusi (menyebabkan kedua-dua wira dan penjahat mencapai usia tua semasa kemuncak peperangan).
Akhirnya, mereka diselamatkan oleh anak Karina dan Jason yang kini dewasa, hasil daripada tempoh pertemuan romantis sebelum memasuki medan penyelewengan masa. Ketika para wira keluar dari medan tersebut, usia semua orang kembali kepada asalnya, meninggalkan Jason dan Karin dengan pengetahuan bahawa mereka akan mempunyai anak bersama-sama.
Kampung Pulau Semut, Masjid Tanah

Poskod

Poskod yang digunakan di Kampung Pulau Semut, Kota Bharu, Kelantan adalah 16010.
Eggebek (Amt)

Eggebek merupakan sebuah kawasan perbandaran terletak di daerah Schleswig-Flensburg, Schleswig-Holstein, Jerman.
Cisalak, Sukmajaya

Poskod

Poskod yang digunakan di Cisalak adalah 16416. Terdapat 11 buah desa di dalam daerah kecamatan Sukmajaya.
A Royal Affair

Penerimaan kritis

Filem ini menerima pujian kritis. Laman web Rotten Tomatoes memberikan filem ini skor 89% berdasarkan 92 ulasan dengan purata rating 7.3/10. Metacritic memberikan filem ini rating 73 berdasarkan ulasan daripada 25 pengkritik, menunjukkan "ulasan umumnya menggalakkan."
Ganda Ria

Poskod

Poskod yang digunakan di Ganda Ria adalah 15550. Terdapat 7 buah desa di dalam daerah kecamatan Mekar Baru.
Yuta Kumamoto

Kerjaya kelab

Yuta Kumamoto memulakan kerjaya profesionalnya pada tahun 2018 ketika bersama Montedio Yamagata.
Google Cloud Print

Integrasi dengan produk Google lain

Google Cloud Print terintegrasi dengan versi mudah alih Gmail dan Google Docs, yang membolehkan pengguna mencetak dari peranti mudah alih mereka. Google Cloud Print disenaraikan sebagai pilihan pencetak dalam halaman Pratonton Cetak halaman pelayar Web Google, Google Chrome, dalam Chrome 16 dan yang lebih tinggi. Pencetak tanpa sokongan Cloud Print terbina dalam, sering disebut sebagai "warisan" atau "klasik", disokong melalui "Penyambung Cetakan Awan" yang disepadukan dengan versi Google Chrome 9 dan lebih tinggi.

Privasi

Dokumen yang dicetak melalui Google Cloud Print dihantar ke pelayan Google untuk penghantaran ke pencetak. Google menerangkan, "Google juga menyimpan satu salinan setiap dokumen yang anda hantar untuk dicetak - tetapi hanya selagi tugas percetakan aktif dan tidak lengkap, kami perlu melakukan ini untuk memastikan dokumen anda dicetak., dokumen itu dipadamkan dari pelayan kami... Dokumen yang anda hantar untuk dicetak adalah maklumat peribadi anda dan disimpan secara rahsia. Google tidak mengakses dokumen yang anda cetak untuk tujuan lain selain untuk meningkatkan percetakan."
19 Rejab

19 Rejab merupakan hari ke-199 dalam kalendar Hijriah.
Akiko Niwata

Pasukan kebangsaan

Akiko Niwata bermain 1 perlawanan untuk pasukan bola sepak kebangsaan wanita Jepun.
Tomoya Wakahara

Kerjaya kelab

Tomoya Wakahara memulakan kerjaya profesionalnya pada tahun 2018 ketika bersama Kyoto Sanga FC.
Elmstein

Elmstein merupakan sebuah kawasan perbandaran terletak di daerah Bad Dürkheim, North Rhine-Westphalia, Jerman.
Kanakkampalayam

Demografik 2001

Menurut bancian India pada tahun 2001, Kanakkampalayam memiliki bilangan penduduk seramai 12,180. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Kanakkampalayam memiliki kadar pendidikan (kebolehan membaca) 79%, melebihi kadar purata kebangsaan 59.5%; dengan 54% lelaki dan 46% wanita mampu membaca. 9% dari populasi berusia di bawah 6 tahun. (2001)